کەلەکچی

کەلەکچی یەکێکە لە شارەدێیەکانی قەزای شێخان لە پارێزگای دھۆک لە ھەرێمی کوردستان لە عێراق. کەلەکچی ناوەندی ناحیەی کەلەکچیە. 

شارەدێی کەلەکچی لە شارۆچکەی شێخان (٢١کم) و (٧٠کم) لە شاری مووسڵ و (٦٠کم) لە شاری دھۆک دوورە . https://www.wishe.net/details.aspx?=hewal&jmare=18419&Jor=4

 ناو 
لەبارەی ناوی کەلەکچی لەدوو وشە پێک دێت ئەوانیش (کەلەک) واتا (بەلەم) و (چی) واتا(ئەو کەسانەی کەکار بە بەلەم دەکەن). لەبەرئەوەی کەلەکچی نزیک دوو ڕووبارە ئەوانیش ڕووبارەکانی (خازر و گۆمل)، وە لەکۆندا خەلکی کەلەکچی  خەلک و شمەکیان دەگواستەوە بە(بەلەم واتا کەلەک) بۆیە ئەو شوێنە ناسرا بە کەلەکچی.

 جوگرافیا 
شارەدێی کەلەکچی ھاوسنوورە لەگەڵ؛
 لە باکوورەوە گوندی گرک سوباشی.
 لە باشوورەوە گوندی گەرمک گچکە.
 لە ڕۆژھەڵاتەوە گوندی گریکا.
 لە ڕۆژاواوە گوندی تەلجومر.https://www.openstreetmap.org/node/1438216966

 مێژوو 
 گوندی کەلەکچی مێژووەکەی دەگەڕێتەوە بۆ ناوەڕاستی سەردەمی حوکمڕانی (بابانیەکان) لە دەوروبەری ساڵەکانی (١٦٥٠ تا ١٨٠٠) زاینی.
 لە دوای ساڵی ١٩٧٥ەوە کە قەزای شێخان بەر شاڵاوی بە عەرەبکردن کەوت و گوندەکانی وێران کران، گوندی کەلەکچی بووە گۆمەڵگەی زۆرە ملێ بۆ دانیشتوانی ئەو گوندان.
 لەگەڵ ھاتنە کایەی ناحیەی کەلەکچی لە بەرواری(٩/٣/٢٠١٤)دا بووەتە شارەدێ.

 سەرچاوەکان 

پۆل:شوێنە ئاوەدانەکانی پارێزگای دھۆک
پۆل:شارەکانی باشووری کوردستان
پۆل:نیشتەجێبوونی کوردەکان لە عێراق